rejauldu/bengali-wikipedia huggingface dataset:
ব্যাং-ছুব-ছোস-'ফেল () (১৭৫৬-১৮৩৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উনসত্তরতম দ্গা'-ল্দান-খ্রি-পা বা প্রধান ছিলেন।   সংক্ষিপ্ত জীবনী  ব্যাং-ছুব-ছোস-'ফেল ১৭৫৬ খ্রিষ্টাব্দে তিব্বতের খাম্স অঞ্চলের লি-থাং নামক স্থানে জন্মগ্রহণ করেন। তার পিতার নাম ছিল ব্ক্রা-শিস () এবং মাতার নাম ছিল মা-মো-ম্ত্শো ()। ১৭৬৯ খ্রিষ্টাব্দে দ্কোন-ম্ছোগ-ছোস-ফেল () নামক এক বৌদ্ধ ভিক্ষু তাকে শিক্ষার্থীর শপথ দান করেন। ১৭৭৬ খ্রিষ্টাব্দে তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয়ে ভর্তি হন এবং ছোস-দ্বাং-র্গ্যা-ম্ত্শো (), সাংস-র্গ্যাস-র্গ্যা-ম্ত্শো () প্রভৃতি পণ্ডিতের নিকট শিক্ষালাভ করেন। ১৭৭৯ খ্রিষ্টাব্দে ষষ্ঠ পাঞ্চেন লামা তাকে ভিক্ষুর শপথ প্রদান করেন। এই সময় য়োংস-দ্জিন-য়ে-শেস-র্গ্যাল-ম্ত্শান (), ঙ্গাগ-দ্বাং-ব্লো-ব্জাং (), ঙ্গাগ-দ্বাং-ত্শুল-খ্রিম্স () প্রভৃতি বিখ্যাত লামারা তার উল্লেখযোগ্য শিক্ষক ছিলেন। ১৭৯২ খ্রিষ্টাব্দে তিনি গ্যুতো তন্ত্র মহাবিদ্যালয়ে ভর্তি হন এবং শার-ছেন-ঙ্গাগ-দ্বাং-ব্ক্রা-শিস (), দ্গে-'দুন-ত্শুল-খ্রিম্স (), শার-পা-ব্লো-ব্জাং-ব্স্তান-পা (), গুং-রু-ব্লো-ব্জাং-দোন-গ্রুব () প্রভৃতি বৌদ্ধ পণ্ডিতের নিকট শিক্ষালাভ করেন। ১৮০৯ খ্রিষ্টাব্দে তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধান হিসেবে দায়িত্ব লাভ করেন। ১৮১১ খ্রিষ্টাব্দে তিনি নবম দলাই লামার শিক্ষক হিসেবে নিযুক্ত হন। ১৮১৬ খ্রিষ্টাব্দে তিনি দ্গা'-ল্দান বৌদ্ধবিহারের উনসত্তরতম প্রধানের দায়িত্ব লাভ করেন এবং সাত বছর এই পদে থাকেন। এই সময় তিনি দশম দলাই লামার শিক্ষক হিসেবে দায়িত্ব পালন করেন। ১৮২২ খ্রিষ্টাব্দে বিহারের প্রধানের পদ থেকে অবসর গ্রহণের পর তিনি ছু-ব্জাং () বৌদ্ধ আশ্রমে বাকি জীবন অতিবাহিত করেন।   তথ্যসূত্র         বিষয়শ্রেণী:১৭৫৬-এ জন্ম বিষয়শ্রেণী:১৮৩৮-এ মৃত্যু বিষয়শ্রেণী:গানদেন ত্রিপা বিষয়শ্রেণী:ত্রিজাং রিনপোছে
বেলমন্ট হল একটি কানাডীয় মার্কার সিগারেট, বর্তমানে বিশ্বের বেশিরভাগ অংশে ফিলিপ মরিস ইন্টারন্যাশনাল (পিএমআই) এর মালিকানাধীন এবং উত্পাদিত।     ইতিহাস  বেলমন্ট সিগারেটগুলি ১৯৬০-এর দশকের গোড়ার দিকে বেনসন অ্যান্ড হেজেস (কানাডা) লিমিটেড দ্বারা প্রবর্তিত হয়েছিল এবং এতে চারকোল ফিল্টার টিপ ছিল। কোম্পানি ১৯৮৬ সালে রথম্যানস বেনসন অ্যান্ড হেজেস লিমিটেড হয়ে যায়।  আইবেলমন্ট নিম্নলিখিত দেশে বিক্রি হয়: কানাডা, হন্ডুরাস, গুয়াতেমালা, কোস্টারিকা, ডোমিনিকান প্রজাতন্ত্র, ব্রাজিল, চিলি, কলম্বিয়া, ভেনিজুয়েলা, ইকুয়েডর, প্যারাগুয়ে, ফিনল্যান্ড, স্পেন, মিশর, দক্ষিণ আফ্রিকা এবং ইসরায়েল।      আরো দেখুন    তামাক ধূমপান   তথ্যসূত্র   বিষয়শ্রেণী:ফিলিপ মরিস মার্কা
সরদার আমির তালাল খান গোপাং () একজন পাকিস্তানি রাজনীতিবিদ। তিনি ২০২৪ সালের ফেব্রুয়ারি থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। এর আগে তিনি ২০১৮ সালের আগস্ট থেকে ২০২৩ সালের আগস্ট পর্যন্ত একই পদে ছিলেন। এছাড়া তিনি ২০১৩ সালের মে থেকে ২০১৮ সালের মে পর্যন্ত পাঞ্জাবের প্রাদেশিক পরিষদের সদস্য ছিলেন।   প্রারম্ভিক জীবন  সরদার আমির তালাল খান গোপাং ১৯৭০ সালে জন্মগ্রহণ করেন।   রাজনৈতিক জীবন  সরদার আমির তালাল খান গোপাং ২০০৮ সালের পাকিস্তানের সাধারণ নির্বাচনে পাকিস্তান মুসলিম লীগ (কিউ) পিএমএল-কিউ-এর প্রার্থী হিসেবে পিপি-২৬১ (মুজাফফরগড়-১১) আসন থেকে পাঞ্জাব প্রাদেশিক পরিষদে নির্বাচিত হন।  ২০১৩ সালের পাকিস্তানের সাধারণ নির্বাচনে তিনি একই আসন থেকে স্বতন্ত্র প্রার্থী হিসেবে পুনর্নির্বাচিত হন। পরে ২০১৩ সালের মে মাসে তিনি পাকিস্তান মুসলিম লীগ (ন) (পিএমএল-এন)-এ যোগ দেন।  ২০১৩ সালের ডিসেম্বর মাসে তাকে বিশেষ শিক্ষা বিষয়ক সংসদীয় সচিব হিসেবে নিয়োগ দেওয়া হয়।  ২০১৮ সালের মে মাসে তিনি পিএমএল-এন ত্যাগ করে পাকিস্তান তেহরিক-ই-ইনসাফ (পিটিআই)-এ যোগ দেন।  ২০১৮ সালের পাকিস্তানের সাধারণ নির্বাচনে তিনি পিটিআই-এর প্রার্থী হিসেবে এনএ-১৮৬ (মুজাফফরগড়-৬) আসন থেকে পাকিস্তানের জাতীয় পরিষদের সদস্য নির্বাচিত হন।  ২০২৪ সালের পাকিস্তানের সাধারণ নির্বাচনে তিনি পিএমএল-এন-এর প্রার্থী হিসেবে এনএ-১৭৮ (মুজাফফরগড়-৪) আসন থেকে জাতীয় পরিষদে নির্বাচিত হন। তিনি ১,১৪,৬৭৮ ভোট পান এবং পিটিআই-সমর্থিত স্বতন্ত্র প্রার্থী আবদুল কাইয়ুম খান জাটোইকে পরাজিত করেন।   তথ্যসূত্র   বিষয়শ্রেণী:পাকিস্তান মুসলিম লীগ (এন) এমএনএ অসম্পূর্ণ বিষয়শ্রেণী:পাকিস্তান তেহরিক-ই-ইনসাফ এমএনএ অসম্পূর্ণ বিষয়শ্রেণী:মুজাফফরগড়ের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:পাঞ্জাব প্রাদেশিক পরিষদের সদস্য ২০১৩-২০১৮ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:১৯৭০-এ জন্ম বিষয়শ্রেণী:পাকিস্তান মুসলিম লীগের (এন) রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩
যেসমস্ত সংখ্যার কোন ভগ্নাংশ থাকে না তাদের বলে পূর্ণ সংখ্যা। যেমন: ১, -৫, ১২ ইত্যাদি। পূর্ণসংখ্যার সংখ্যা অসীম।  	thumb|পূর্ণ সংখ্যা সেট বোঝাতে ব্যবহৃত সংকেত শূন্য ছাড়া বাকি স্বাভাবিক সংখ্যাগুলিকে বলা হয় ধনাত্মক পূর্ণসংখ্যা (Positive Integers)। প্রত্যেক ধনাত্মক পূর্ণসংখ্যার একটি এবং একটিমাত্র ঋণাত্মক বিপরীত সংখ্যা পাওয়া যায় যাতে করে এই দুই সংখ্যার (ধনাত্মক এবং ঋণাত্মক) যোগফল হয় শূন্য। ধনাত্মক পূর্ণসংখ্যাগুলির ঋণাত্মক বিপরীতগুলিকে বলা হয় ঋণাত্মক পূর্ণসংখ্যা (Negative Integer)।  ধনাত্মক পূর্ণসংখ্যা, ঋণাত্মক পূর্ণসংখ্যা, এবং শূন্য, এই তিনরকম ধরনের সংখ্যাগুলিকে সবমিলিয়ে বলা হয় পূর্ণসংখ্যা।  সকল পূর্ণসংখ্যার সেটকে গণিতে  (ইউনিকোড U+২১২৪) চিহ্ন দিয়ে নির্দেশ করা হয়। জার্মান ভাষায় জালেন (:de:Zahlen) শব্দের অর্থ সংখ্যা বা Number, যা থেকে  চিহ্নটি এসেছে। জর্জ ক্যান্টর (Georg Cantor) প্রথম তার গবেষণাপত্রে এটি ব্যবহার করেন। সেই থেকে পূর্ণ সংখ্যার সেটকে নির্দেশ করতে এই চিহ্নটি ব্যবহার করা হয়।   তথ্যসূত্র    আরো দেখুন   স্বাভাবিক সংখ্যা   বহিঃসংযোগ  The On-Line Encyclopedia of Integer Sequences™ (OEIS™)  বিষয়শ্রেণী:সংখ্যা বিষয়শ্রেণী:পূর্ণ সংখ্যা বিষয়শ্রেণী:প্রাথমিক গণিত বিষয়শ্রেণী:বীজগাণিতিক সংখ্যাতত্ত্ব
বাঁধেরহাট রেলওয়ে স্টেশন বাংলাদেশের রাজশাহী বিভাগের পাবনা জেলার একটি রেলওয়ে স্টেশন।  অবস্থান বাঁধেরহাট রেলওয়ে স্টেশন মাঝগ্রাম-পাবনা-ঢালারচর লাইনের পাবনা-ঢালারচর অংশে অবস্থিত।  ইতিহাস মাঝগ্রাম-পাবনা-ঢালারচর লাইনের পাবনা-ঢালারচর রেলপথ অংশ তৈরি করার সময় বাঁধেরহাট রেলওয়ে স্টেশন নির্মাণ করা হয়।  রেলপথের এই অংশটি ২০২০ সালের ২৬ জানুয়ারি উদ্বোধন করা হয়।  পরিষেবা বাঁধেরহাট রেলওয়ে স্টেশন থেকে দুইটি ট্রেন চলাচল করে। নিম্নে তা উল্লেখ  করা  হলো :  ঢালারচর এক্সপ্রেস (ঢালারচর-রাজশাহী-ঢালারচর) ঢালারচর সাটল (ঢালারচর-ঈশ্বরদী-ঢালারচর)  তথ্যসূত্র  বিষয়শ্রেণী:পাবনা জেলার রেলওয়ে স্টেশন
বিবি খানম মসজিদ (; ) একটি ঐতিহাসিক জামে মসজিদ, যা সামারকান্দ, উজবেকিস্তানে অবস্থিত। এর নামকরণ করা হয় ১৪ শতকের শাসক আমির তৈমুরের স্ত্রী’র নামানুসারে।    বৈশিষ্ট্য  বাইরের দেয়ালের দৈর্ঘ্য ১৬৭ মিঃ (১৮২.৬৩ গজ) এবং প্রস্থ ১০৯ মিঃ (১১৯.২০ গজ)। এই মসজিদের উপরের প্রধান গম্বুজের সর্বোচ্চ উচ্চতা ৪০ মিঃ এবং এর প্রবেশদ্বার উচ্চতায় ৩৫ মিঃ। এই মসজিদের প্রাঙ্গণের মধ্যে একটি বড় মার্বেল পাথরের তৈরি কোর’আন শরীফ রয়েছে।   ইতিহাস  ১৩৯৯ সালের ভারত যুদ্ধের পরে তৎকালীন শাসক তৈমুর সিদ্ধান নেন যে, তার নব্য রাজধানী সমরখন্দে একটি বিশাল মসজিদ নির্মাণ করবেন। মসজিদটি নির্মাণ হয় অত্যন্ত দামী পাথর দিয়ে যা ভারতীয়দের বিপক্ষে যুদ্ধে জয়ের বৈশিষ্ট্য বহন করে। Ruy Gonzáles de Clavijo এর মতে, ৯০ টি অধিগ্রহণকৃত হাতী এই দামী পাথরগুলো বহনের কাজে ব্যবহৃত হয় যাতে সুউচ্চভাবে সমরখন্দের বিবি খানম  মসজিদটি সুউচ্চভাবে নির্মাণ সম্ভব হয়। মসজিদটির নির্মাণকাজ সমাপ্ত হয় ১৩৯৯ থেকে ১৪০৪ সালের মধ্যে। এক শতক ধরে মসজিদটি অব্যবহৃত থাকার ফলে ধীরে ধীরে তা ধ্বংসের সম্মুখীন হয়। এই মসজিদটি ধ্বংসের উপক্রম হওয়ার প্রধান কারণ হল এর নির্মাণত্রুটি, এবং এটি অতি দ্রুত নির্মাণ হওয়ার ফলে তা দূর করা সম্ভব হয়নি। তাই এর কিছু অংশ আস্তে আস্তে ভেঙে পড়ে। ১৮৯৭ সালের ভূমিকম্পে এর একটি বড় অংশ ভেঙে পড়ে। যাহোক ১৯৭৪ সালে উজবেকিস্তান সরকার এই মসজিদটি পুনঃনির্মাণের কাজ শুরু করে। ফলে এখন যে মসজিদ দেখা যাচ্ছে তা একেবারেই নতুন এবং এর প্রতিষ্ঠাকালীন কোন কাজ এখন আর অবশিষ্ট নেই। বিবি খানমের পাদদেশে অবস্থিত সিয়োব বাজার যা ৬০০ বছরের পুরনো।   চিত্রসংগ্রহ    আরও দেখুন   উজবেকিস্তানের পর্যটন  উজবেকিস্তানের ভূগোল   তথ্যসূত্র   10. Xurshid Davron. Bibixonim qissasi (Khurshid Davron. The narration of the Bibi-Khanum),Tashkent,.1991   বহিঃসংযোগ    বিবি-খানম মসজিদের ছবি ও তথ্য   মসজিদের ৩৬০° দৃশ্য   মসজিদের অবস্থান   বিষয়শ্রেণী:১৫শ-শতাব্দীর মসজিদ বিষয়শ্রেণী:উজবেকিস্তানের মসজিদ বিষয়শ্রেণী:সমরকন্দে ভবন এবং কাঠামো বিষয়শ্রেণী:তিমুরিদ যুগের স্থাপত্য বিষয়শ্রেণী:বিশ্ব ডিজিটাল লাইব্রেরি সম্পর্কিত বিষয়শ্রেণী:১৫শ শতাব্দীর মসজিদ বিষয়শ্রেণী:তৈমুরি সাম্রাজ্য
সুলতানা কামাল সেতু যা ডেমরা সেতু নামেও পরিচিত নারায়ণগঞ্জ জেলার তারাব শহরে শীতলক্ষ্যা নদীর উপরে নির্মিত একটি সড়ক সেতু। সেতুটি তারাব শহরকে ঢাকা জেলার ডেমরা থানাকে যুক্ত করেছেন। এই সেতু নির্মাণের ফলে ঢাকা মহানগরীকে পূর্বদিকে সম্প্রসারণের পথ সুগম হয়েছে। এই সেতুদিয়ে নরসিংদী ও বৃহত্তর সিলেটের যানবাহন বেশি চলাচল করে।   ইতিহাস   সেতুটির নির্মাণ কাজ শুরু হয় ২০০৬ সালে। ২০১০ সালের জুন মাসে সেতুটি চালু হয়। বাংলাদেশের সাবেক প্রধানমন্ত্রী শেখ হাসিনা সেতুটি উদ্বোধন করেছিলেন। একটি প্রজেক্টের অধীনে ৩ টি সেতু নির্মাণ করা হয়েছিল যার মধ্যে সুলতানা কামাল সেতু একটি। সেতুটি নির্মাণে  ব্যয় হয়েছে (মতান্তরে )।  ২০১৭ সালে সেতুর নিচে অবৈধ বালু উত্তোলনারী নৌযানের ধাক্কায় সেতুর ৫টি স্তম্ভের নিরাপত্তাবেষ্টনী ভেঙে যায়। ২০১৯ সেতুর নষ্ট বাতিগুলো সংস্কার করা হয়েছে।   তথ্যসূত্র   বিষয়শ্রেণী:বাংলাদেশের সড়ক সেতু বিষয়শ্রেণী:রূপগঞ্জ উপজেলা বিষয়শ্রেণী:ঢাকার সেতু ও উড়ালসেতু
গুজাদিয়া ইউনিয়ন বাংলাদেশের কিশোরগঞ্জ জেলার একটি প্রশাসনিক অঞ্চল।  অবস্থান গুজাদিয়া ইউনিয়ন কিশোরগঞ্জ জেলার করিমগঞ্জ উপজেলায় অবস্থিত। আয়তন গুজাদিয়া ইউনিয়নের মোট আয়তন ২৯ বর্গকিলোমিটার বা ১৮.০২ বর্গমাইল। জনসংখ্যা অত্র ইউনিয়নের বর্তমান জনসংখ্যা ৫৬,৭৫২ জন।  প্রশাসনিক কাঠামো গুজাদিয়া ইউনিয়নে ০৫ টি মৌজা এবং ৩২ টি গ্রাম রয়েছে। গুজাদিয়া ইউনিয়ন একটি স্বনামধন্য ইউনিয়ন।  এই ইউনিয়ন ই আমার জন্মস্থান। আজ এর কিছু ইতিহাস তুলে ধরার চেষ্টা করবো। JM  যোগাযোগ ব্যবস্থা অত্র ইউনিয়নে রাস্তার দৈর্ঘ্য মোট ৬৮.৪৪ কিলোমিটার।  শিক্ষা ব্যবস্থা অত্র ইউনিয়নে সাক্ষরতার হার ৩৯.৮%। এখানে উচ্চ বিদ্যালয়ের সংখ্যা ০৪টি, প্রাথমিক বিদ্যালয় ১৫টি, সিনিয়র মাদ্রাসা ০৫টি, মক্তব ৬০টি, কিন্ডারগার্টেন ০৪টি এবং ০৪টি লাইব্রেরিও রয়েছে।  ধর্মীয় উপাসনালয় অত্র ইউনিয়নে ৫০ টি মসজিদ এবং ০৮ টি ঈদগাহ রয়েছে। হাটবাজার গুজাদিয়া ইউনিয়নে হাট-বাজারের সংখ্যা ৬টি জীবনতলী (বন্দগোমরা-বর্নী) পাদনাগরদাম গোস্বামীর আখড়া বন্দোগোমরা দরবার শরীফ পাচুশাহ মাজার  পাগল মনির মাজার শাহ আলীর মাজার আস্তানায়ে বারী শাহ  মির্জা আলী শাহর মাজার নরসুন্দা নদী   মৃত ডঃ মিজানুর রহমান।  সাবেক আওয়ামী নেতা।  জনপ্রতিনিধি ইউনিয়নের বর্তমান চেয়ারম্যান সৈয়দ মাসুদ  তথ্যসূত্র  বহিঃসংযোগ  বিষয়শ্রেণী:করিমগঞ্জ উপজেলার ইউনিয়ন
থাম্ব|IMEI নম্বর - একটি উদাহরণ  ইন্টারন্যাশনাল মোবাইল ইকুইপমেন্ট আইডেন্টিটি বা আইএমইআই হল একটি সংখ্যাসূচক শনাক্তকারী, যা সাধারণত  3GPP ও iDEN মোবাইল ফোনের পাশাপাশি কিছু স্যাটেলাইটGSM Europe, , 2003-06  ফোনের ক্ষেত্রে ইউনিক শনাক্তকারী। এই কোডটি সাধারণত ফোনের ব্যাটারি কম্পার্টমেন্টের ভিতরে প্রিন্ট করা পাওয়া যায়। তবে ডায়ালপ্যাডে এমএমআই সাপ্লিমেন্টারি সার্ভিস কোড *#06# ডায়াল করে অথবা স্মার্টফোনের অপারেটিং সিস্টেমের সেটিংস মেনুতে প্রবেশ করে বেশিরভাগ ফোনের স্ক্রীনে প্রদর্শিত হতে পারে।  জিএসএম নেটওয়ার্কগুলি বৈধ ডিভাইসগুলি সনাক্ত করতে আইএমইআই নম্বর ব্যবহার করে এবং একটি চুরি হওয়া ফোনের নেটওয়ার্ক অ্যাক্সেস এর দ্বারা করা বন্ধ করতে পারে।উদাহরণস্বরূপ, যদি একটি মোবাইল ফোন চুরি হয়ে যায়, তাহলে মালিক তাদের নেটওয়ার্ক প্রদানকারীকে ফোনটি ব্লকলিস্ট করতে আইএমইআই নম্বর ব্যবহার করতে পারেন৷ এটি সে নেটওয়ার্কে এবং কখনো কখনো অন্য নেটওয়ার্কে ফোনটিকে অকেজো করে দেয়; এমনকি চোর যদি সেই ফোনের সিম কার্ড পরিবর্তন করে তবুও।  সিম কার্ড স্লট বা ইএসআইএম ক্ষমতা ছাড়া ডিভাইসে সাধারণত ইএমইআই কোড থাকে না।  তবে IMEI শুধুমাত্র মোবাইলকে সনাক্ত করে এবং গ্রাহকের সাথে এর কোন বিশেষ সম্পর্ক নেই। ফোনটি ইন্টারন্যাশনাল মোবাইল সাবস্ক্রাইবার আইডেন্টেটি ( IMSI ) নম্বর প্রেরণ করে গ্রাহককে শনাক্ত করে, যে নাম্বারটি একটি সিম কার্ডে সংরক্ষিত থাকে যা, তাত্ত্বিকভাবে যেকোনো হ্যান্ডসেটে স্থানান্তর করা যায় এবং ডুয়াল সিম সক্ষম ফোনে দুটি আইএমইআই নম্বর থাকবে।   তথ্যসূত্র   বিষয়শ্রেণী:মোবাইল প্রযুক্তি বিষয়শ্রেণী:মোবাইল ফোন বিষয়শ্রেণী:মোবাইল টেলিযোগাযোগ
250px |thumb|upright=1.5|ইরানে তৈরী শিরমাল  শিরমাল  বা শিরমাল রুটি ঢাকার একটি ঐতিহ্যবাহী খাবার। শিরমাল শব্দটি ফারসি ভাষায় ‘শির’ শব্দের অর্থ দুধ আর মাল অর্থ মাখানো বা দলা করা। মুঘল শাসকরা এই খাবার ঢাকায় নিয়ে আসে। মুঘল শাসনামল থেকে উনিশ শতক পর্য়ন্ত এই খাবারের প্রচলন ছিল। প্রথমে সুজী দিয়ে এই রুটি তৈরী হতো। পরে সুজীর পরিবর্তে এই রুটিতে ময়দার ব্যবহার করা হয়। এই রুটির জন্য ময়দার ময়ান তৈরীতে পানির পরিবর্তে দুধ ব্যবহার করা হতো। এছাড়া মাওয়া ও ঘি মেশানো হতো। তন্দুরীতে শেকার সময়ও দুধের ছিটা দেয়া হতো। এই ধরনের শিরমালকে বলা হতো রওগনি শিরমাল। শিরামল রুটির আর এক নাম সুখি ও নিমসুখি। রোগীর খাবার উপযোগি করে তৈরী করা শিরমালে ঘি ব্যবহার করা হতো না। এই ধরনের শিরমালকে গাওযবান বলা হতো। মুনতাসির মামুন লিখিত ঢাকা স্মৃতি বিস্মৃতির নগরী (দ্বিতীয় খন্ড) পৃষ্ঠা ২১১ ISBN 984 70105 0190 2  সেই ১৯৩৯ সালে একটি শিরমাল রুটি একটাকায় বিক্রি হতো। এই রুটি তৈরীর অন্যান্য উপাদনগুলো হলো, লাহোরি লবণ, ছোট এলাচ, দারুচিনি গুঁড়া, জায়ফল গুঁড়া। একসময় শিরমাল রুটি ছিল ঢাকাবাসীর ইফতারের একটি প্রিয় খাবার।  তথ্যসূত্র   বিষয়শ্রেণী:খাদ্য বিষয়শ্রেণী:ঢাকার ইতিহাস বিষয়শ্রেণী:পুরান ঢাকা
This optional template will add the article to :Category:Current events and :Category:Recent deaths. It is intended for appear for a few days only, and is subject to removal if it still appears seven days after its posting.   Usage  Use the following optional format to sort biography articles by last name in :Category:Current events and :Category:Recent deaths:  {{recent death|Last name, First name|date=Month Year}} The template should be removed once editing has been resumed to a normal level.  When using this template, check the article talk page and change "living=yes" to "living=no" in  or similar templates that refer to this person and remove any  template that refers to this person.  Also check the body of the article, infoboxes and other templates, and the categories at the end of the article and make the appropriate changes.   See also  Template:Current Template:Current-related Template:Current-section Template:Obituary  da:Skabelon:Nyligt afdød es:Plantilla:Fallecimiento reciente fa:الگو:تازه درگذشته fr:Modèle:Décès récent ja:Template:亡くなったばかりの人物 tr:Şablon:Yeni ölüm zh-yue:Template:Recent death ru:Шаблон:Recent death en:Template:Recent death
ব্যারা বিমানবন্দর  হল স্কটল্যান্ডের একটি ছোট রানওয়ে বিশিষ্ট বিমানবন্দর।বিমানবন্দরটি স্কটল্যন্ডের ব্যারা দ্বীপে অবস্থিত। এই বিমানবন্দরে ৩ টি বালুকাময় রানয়ে রয়েছে। এটি বিশ্বের একমাত্র চালু বিমানবন্দর যেটি রানওয়ে হিসাবে সমুদ্র সৈকতকে ব্যবহার করে। এই বিমানবন্দর থেকে স্কটল্যান্ডের বিভিন্ন দ্বীপে বিমান চলাচল করে। বিমানবন্দরটি থেকে একটি সরাসরি বিমান সংযোগ রয়েছে গ্লাসগো বিমানবন্দরের সঙ্গে।ব্যারা বিমানবন্দরটি ২০১৫ সালে ১০৬৫৮ জন যাত্রী পরিবহন করেছে এবং এই একই সময়ে বিমান বন্দরটিতে ১০৩৪ টি  বিমান চলাচল করেছে। বিমানবন্দরটি পরিচালনা করে হাইল্যান্ডস অ্যান্ড আইসল্যান্ডস এয়ারপোর্ট লিমিটেড।  বিমানসংস্থা ও গন্তব্য  তথ্যসূত্র  বিষয়শ্রেণী:বিমানবন্দর
তাল্লেয়ে যায়নাবিয়া হচ্ছে ইরাকের কারবালা এলাকায় অবস্থিত একটি উচু ভূমি বা টিলা।   অবস্থান  এই এলাকাটি ইরাকের রাজধানী বাগদাদের ১০০ কিমি (৬২ মাইল) দক্ষিণ-পশ্চিমের কারবালা প্রদেশের রাজধানী কারবালায় অবস্থিত।   নামকরণ  ইসলামের শেষ নবী মুহাম্মদ-এর দোহিত্র ইমাম হোসাইন কারবালা প্রান্তরে মর্মান্তিকভাবে শাহাদাত বরণ করলে তার বোন সাইয়্যেদা যায়নাব এই টিলার উপর উঠে তার নানা নবী মুহাম্মদ-এর নিকট এই অমানবিক ঘটনার জন্য বিলাপ করে ফরিয়াদ জানান।আশুরা সংকলন (২০০৯)। কালচারাল কাউন্সেলরের দফতর, ইসলামী প্রজাতন্ত্র ইরান দূতাবাস, ঢাকা, বাংলাদেশ। পৃষ্ঠা নং-১২০ (গ)।              তখন থেকে এই টিলাটিকে 'তাল্লেয়ে যায়নাবিয়া' বলা হয়।   তথ্যসূত্র    বহিঃসংযোগ   বিষয়শ্রেণী:ইরাক বিষয়ক অসম্পূর্ণ নিবন্ধ বিষয়শ্রেণী:ইরাকের ভূগোল
লঞ্চ নামে উইকিপিডিয়া যেসব বিষয় রয়েছে-   যানবাহন সংক্রান্ত    লঞ্চ (নৌ-যান), যা যাত্রীবাহী নৌ-যান কিবাং জাহাজ হিসেবে পরিচিত।    মোটর লঞ্চ ("এমএল"), রয়্যাল নেভি দ্বারা ব্যবহৃত একটি ছোট সামরিক জাহাজ   এয়ার লঞ্চ, একটি মোটর জাহাজ থেকে একটি বিমান, রকেট, বা ক্ষেপণাস্ত্র ড্রপ অনুশীলন   রকেট উৎক্ষেপণ,  মহাকাশে যাওয়ার বা স্যাটেলাইট পাঠানো বাহন।    জাহাজ নামকরণ এবং লঞ্চিং করা, যখন কোন জাহাজ বা মোটর চালিত নৌ-যান  স্লিপওয়ে থেকে প্রেরণ করা হয়, ফিটিং আউট এবং কমিশন করার আগে   বিনোদন এবং চলচ্চিত্র    লঞ্চড (অ্যালবাম), বেটসটিকসের ২০০০ অ্যালবাম লঞ্চড করেছে   "দ্য লঞ্চ" (গান),  ১৯৯ সালের একটি গান    লঞ্চ ( <i id="mwHg">ড্রাগন বল</i> ), ড্রাগন বল মিডিয়া একটি চরিত্র   লঞ্চ, কানাডার একটি টিভি শো মিউজিক   লঞ্চ ইপি, শো থেকে প্রথম ইপি   লঞ্চ মিডিয়া লঞ্চ  নামে একটি সাময়িকী রয়েছে রয়েছে এবং এর নির্মাতাদের লঞ্চ ডট কমে তাদের ওয়েবসাইটও আছে।   লঞ্চচাস্ট (এখন ইয়াহু  মিউজিক রেডিও  নামে পরিচিত !), এটি ইন্টারনেট ভিত্তিক রেডিও সেবা   অন্যান্য ব্যবহার    লঞ্চ (ইনোভেশন চ্যালেঞ্জ), একটি প্রোগ্রাম যা নাসা, নাইক, ইউএসএআইডি এবং মার্কিন যুক্তরাষ্ট্রের  একাধিক বিভাগ প্রণোদনা দেয়।    পণ্য লঞ্চ, বাজারে একটি নতুন পণ্য প্রবর্তন করা   আরো দেখুন    লঞ্চার (বিচ্ছিন্নতা)   দ্য লঞ্চিং (১৯৬৮ সালের টিভি পর্ব) ক্যাপ্টেন স্কারলেটের পর্ব   বিষয়শ্রেণী:দ্ব্যর্থতা নিরসন পাতা
লিন ফনট্যান (; ৬ ডিসেম্বর ১৮৮৭ - ৩০ জুলাই ১৯৮৩) ছিলেন একজন ব্রিটিশ অভিনেত্রী। তিনি দ্য গার্ডসম্যান (১৯৩১) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ফনট্যানকে বিংশ শতাব্দীর মার্কিন মঞ্চের সেরা প্রধান অভিনেত্রীদের একজন হিসেবে গণ্য করা হয়। তাকে ও তার স্বামী আলফ্রেড লুন্টকে ১৯৭০ সালে বিশেষ টনি পুরস্কারে সম্মানিত করা হয়। তাদের দুজনের নামানুসারে ব্রডওয়ের লুন্ট-ফনট্যান থিয়েটারের নামকরণ করা হয়। তারা দুজনেই ১৯৬৫ সালে এমি পুরস্কার অর্জন করেন।  প্রারম্ভিক জীবন ফনট্যান ১৮৮৭ সালের ৬ই ডিসেম্বর লন্ডনের উডফোর্ডে জন্মগ্রহণ করেন। তার প্রকৃত নাম লিলি লুইস ফনট্যান। তিনি ফরাসি ও আইরিশ বংশোদ্ভূত। তার পিতা জুল ফনট্যান ও মাতা ফ্রান্সেস এলেন থর্নলি। তার দুই বোন ছিল, তাদের মধ্যে একজন পরবর্তীকালে ইংল্যান্ডে ও অপরজন নিউজিল্যান্ডে বসবাস করতেন।Great Stars of the American Stage Profile #94 c.1954 2nd. Edition by Daniel Blum  ব্যক্তিগত জীবন ও মৃত্যু থাম্ব|বাম|১৯৫০ সালে লুন্ট ও ফনট্যান। ফনট্যান ১৯২২ সালে অভিনেতা আলফ্রেড লুন্টকে বিয়ে করেন। এই দম্পতির কোন সন্তান ছিল না।  লিন ফনট্যান ১৯৮৩ সালের ৩০শে জুলাই ৯৫ বছর বয়সে নিউমোনিয়ায় আক্রান্ত হয়ে উইসকনসিন অঙ্গরাজ্যের জেনেসি ডিপোর টেন চিমনিসে মৃত্যুবরণ করেন। তাকে উইসকনসিনের মিলওয়াউকির ফরেস্ট হোম সেমাট্রিতে তার স্বামী লুন্টের পাশে সমাহিত করা হয়।  তথ্যসূত্র  বহিঃসংযোগ             বিষয়শ্রেণী:১৮৮৭-এ জন্ম বিষয়শ্রেণী:১৯৮৩-এ মৃত্যু বিষয়শ্রেণী:২০শ শতাব্দীর ইংরেজ অভিনেত্রী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ নির্বাক চলচ্চিত্র অভিনেত্রী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:ইংরেজ বেতার অভিনেত্রী বিষয়শ্রেণী:ইংরেজ মঞ্চ অভিনেত্রী বিষয়শ্রেণী:লন্ডনের অভিনেত্রী বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী বিষয়শ্রেণী:নিউমোনিয়ায় মৃত্যু বিষয়শ্রেণী:উইসকনসিনে সংক্রামক রোগে মৃত্যু বিষয়শ্রেণী:প্রেসিডেনশিয়াল মেডেল অব ফ্রিডম প্রাপক বিষয়শ্রেণী:কেনেডি সেন্টার সম্মাননা প্রাপক বিষয়শ্রেণী:টনি পুরস্কার বিজয়ী বিষয়শ্রেণী:সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:মার্কিন যুক্তরাষ্ট্রে ব্রিটিশ অভিবাসী বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী অভিনেত্রী বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক বিষয়শ্রেণী:মার্কিন যুক্তরাষ্ট্রে ইংরেজ অভিবাসী
নারায়ণ সান্যাল (মৃত্যুঃ ১৭ এপ্রিল, ২০১৭) একজন প্রবীণ মাওবাদী নেতা ও ভারতের কমিউনিস্ট পার্টি (মাওবাদী) দলের পলিটব্যুরো সদস্য ছিলেন। তিনি মাওবাদ অনুসৃত রাজনীতির জগতে বিজয়দা বা নভীন কুমার হিসেবেও সমধিক পরিচিত ছিলেন।  প্রারম্ভিক জীবন অধুনা বাংলাদেশ এর বগুড়া জেলায় এক সম্পন্ন পরিবারে জন্মগ্রহণ করেন নারায়ণ সান্যাল। তার পিতা ছিলেন ভারতীয় জাতীয় কংগ্রেস জেলা সমিতির প্রধান নেতা। সরোজিনী নায়ডু, বিধানচন্দ্র রায় প্রমুখেরা তাদের বাড়িতে আসতেন। ফলত রাজনৈতিক পরিমন্ডলে বেড়ে ওঠেন তিনি। ১৯৪০ সালে দেশভাগের আগেই তার পরিবার ভারতে চলে আসে। শিক্ষা সম্পন্ন করার পর ইউনাইটেড ব্যাঙ্ক অব ইন্ডিয়ার চাকরিতে যোগ দেন নারায়ন সান্যাল।  রাজনীতি ৬০ এর দশকে চট্টগ্রাম অস্ত্রাগার লুন্ঠনের নেতা, বিপ্লবী অনন্ত সিং এর সংস্পর্শে আসেন নারায়ন ও ম্যান-মানি-গান গ্রুপের সাথে যুক্ত ছিলেন নকশাল আন্দোলন শুরুর আগে পর্যন্ত। ১৯৬৭ সালে নকশাল আন্দোলনের প্রভাবে বিপ্লবী রাজনীতিতে যোগ দেন ও ১৯৬৯ সালে বিহার চলে যান। জানা যায় এই কাজে তাকে উৎসাহ প্রদান করেছিলেন সুশীতল রায়চৌধুরী ও সরোজ দত্ত। বিহারে ভারতের কমিউনিস্ট পার্টি (মার্কসবাদী-লেনিনবাদী) নেতা সত্যনারায়ন সিংহের গ্রুপে যোগদান করেন। মতাদর্শ গত কারণে সত্যনারায়ন সিংহ অন্য গ্রুপ তৈরী করলে তিনি চারু মজুমদারপন্থী হিসেবে বিহার রাজ্যে পার্টি পূনর্গঠনে হাত দেন ও জেহানাবাদ - পালামৌ জেলা এলাকায় সংগঠন গড়ে তোলেন। ১৯৭৩ সালে গ্রেপ্তার হন ও বামফ্রন্ট সরকার ১৯৭৭ এ ক্ষমতায় আসার পর অন্যান্য রাজনৈতিক বন্দিদের সাথে তিনিও মুক্তি পান। সিপিআই (এম এল) এর ভাঙনের পরে ১৯৭৮ সালে অন্যান্য মাওপন্থী রাজনৈতিকদের সাথে মিলে ভারতের কমিউনিস্ট পার্টি (মার্ক্সবাদী-লেনিনবাদী)(পার্টি ইউনিটি) নামক দল গঠন করেন। এসময় নভীন কুমার নামে পরিচিত হতেন নারায়ন সান্যাল। ১৯৮৭ সালে এই দলের সাধারণ সম্পাদক হন। ১৯৯৮ সালে পার্টি ইউনিটি, ভারতীয় কমিউনিস্ট পার্টি (মার্ক্সবাদী-লেনিনবাদী) (জনযুদ্ধ) গোষ্ঠীর সাথে মিলে যায়। ২০০৪ সাল নাগাদ মাওবাদি কমিউনিস্ট সেন্টার (এম সি সি) ও জনযুদ্ধের ঐক্য দ্বারা গঠিত ভারতের কমিউনিস্ট পার্টি (মাওবাদী) দলের পলিটব্যুরো সদস্য নির্বাচিত হন তিনি। অর্ধ শতকেরও বেশি সময় ধরে রাজনীতির সাথে থাকা নারায়ণ দলের তাত্ত্বিক ও অন্যতম প্রবীণ নেতা ছিলেন।  গ্রেপ্তার ও মৃত্যু ২০০৫ সালে ছত্তীসগঢ় রাজ্যের রায়পুর বাসস্ট্যান্ড থেকে গ্রেপ্তার হন তিনি। রায়পুর জেলে তাকে দেখতে যাওয়ার কারণে মাওবাদী অভিযোগে বন্দী হন ডাক্তার বিনায়ক সেনও। ২০১৪ সালে শারীরিক অসুস্থতার কারণে মুক্তি পান নারায়ণ সান্যাল। বয়েসজনিত কারণে ও ক্যানসার আক্রান্ত হয়ে ১৭ এপ্রিল, ২০১৭ সালে কলকাতায় মারা যান এই মাওবাদী নেতা।  তথ্যসূত্র  বিষয়শ্রেণী:সংশোধনবাদ বিরোধী বিষয়শ্রেণী:ভারতীয় সাম্যবাদী বিষয়শ্রেণী:ভারতীয় গেরিলা বিষয়শ্রেণী:ভারতের কমিউনিস্ট পার্টির (মাওবাদী) রাজনীতিবিদ বিষয়শ্রেণী:মাওবাদী বিষয়শ্রেণী:২০১৭-এ মৃত্যু বিষয়শ্রেণী:ভারতীয় মার্ক্সবাদী বিষয়শ্রেণী:মাওবাদী তাত্ত্বিক বিষয়শ্রেণী:বগুড়া জেলার ব্যক্তি বিষয়শ্রেণী:নকশালপন্থী-মাওবাদী বিদ্রোহ
হাতির ভাস্কর্য মূলত দুটি হাতি পরিবারের মূর্তি। ইন্দ্রজিৎ মন্ডল নির্মিত হাতির প্রতিকৃতিগুলি হাতিরঝিলে দুইটি ভিন্ন প্রবেশেপথ - পুলিশ প্লাজার পেছনের খোলা প্রান্তরে ও বিএফডিসি অভিমুখে  স্থাপিত হয়েছে।  একসাথে বিচরণরত হাতির ভাস্কর্যগুলি ২০২১ সালের ২২ মে উন্মোচন করা হয়।   পটভূমি  হাতিরঝিল ভাওয়াল রাজার এস্টেটের অন্তর্গত ছিল। এস্টেটের হাতির পাল এখানকার ঝিলে গোসল ও পানি পান করতো। হাতি পালনের জন্য ঝিলের এহেন ব্যবহার হাতিরঝিলের নামকরণের ঐতিহাসিক উৎস মনে করা হয়। ব্রিটিশ রাজের সময় অসংখ্য হাতি ঢাকার হাতিরপুল দিয়ে পারাপার হতো। পুলের নিচে একটি রেলপথ ছিল। পিলখানা থেকে রেলপথের উপরের পুল দিয়ে হাতিদের স্নানের জন্য আনা হতো। হাতিরঝিল ছিল ঢাকায় হাতিদের গোসল ও বিচরণের জনপ্রিয় স্থান।  সংস্কার ও উন্নয়নের পর ঝিলে হাতি বিচরণের ঐতিহ্যের স্মারক হিসেবে হাতির পালের ভাস্কর্য স্থাপন করা হয়েছে।   বর্ণনা  ভাস্কর্যগুলি জীবন্ত হাতির আদলে বানানো দুটি হাতি পরিবারের। উভয় পরিবারে পুরুষ, নারী ও বাচ্চা হাতি রাখা হয়েছে। ঢাকার শ্যামলীতে নির্মাতার নিজের কর্মশালায় প্রায় দুই বছর ভাস্কর্যগুলির নির্মাণ চলে। নির্মাণের প্রাথমিক কাজ হিসেবে জীবন্ত হাতি দেখে খসড়া চিত্র আঁকা হয়। গ্রাফিক্সের মাধ্যমে নিখুঁত আকার দেওয়া হয়। বাঁশ ও খড় দিয়ে নির্মিত কাঠামোর উপর কাচ তন্তুর আবরণ ও রংয়ের প্রলেপ দেওয়ার মাধ্যমে ভাস্কর্যগুলির নির্মাণ সম্পন্ন হয়। হাতিগুলির সর্বোচ্চ উচ্চতা ১০-১২ ফুট ও  প্রস্থ ৫৪ ইঞ্চি।   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ঢাকার বহিরঙ্গন ভাস্কর্য বিষয়শ্রেণী:২০২১-এর ভাস্কর্য বিষয়শ্রেণী:হাতিরঝিল বিষয়শ্রেণী:হাতির ভাস্কর্য
কাকিলা বা 'কাখলে' মিঠা পানির গারফিশ, দক্ষিণ ও দক্ষিণ-পূর্ব এশিয়ার মিঠা পানি এবং লোনা আবাসস্থলে পাওয়া সুই মাছের একটি প্রজাতি। এটি একটি বিলুপ্তপ্রায় মাছ। এর দেহ সরু, ঠোট লম্বাটে এবং ধারালো দাঁতযুক্ত। বাংলাদেশে যে জাতটি পাওয়া যায় সেটি মিঠা পানির জাত। এগুলি লম্বায় ২৫ থেকে ৩০ সেন্টিমিটার হয়। বাংলাদেশ ছাড়াও থাইল্যান্ড ও ভারতেও এই মাছ পাওয়া যায়। তবে রং ও আকারে কিছু পার্থক্য থাকে। এদের বৈজ্ঞানিক নাম- জেনেন্টোডন ক্যানসিলা। স্থানীয়ভাবে এদের বিভিন্ন নাম রয়েছে কাঁকলেশ, কাঁকলে, বগো, দু ঠোঁটো, বকমাছ, গাঙধাড়া (পূর্ব মেদিনীপুর), কাঁশকেল (২৪ পরগনা), থুরক্যা, কাকিলা, কাইল্যা (বাংলাদেশ)।   শ্রেণিবিন্যাস  বৈজ্ঞানিক নাম Xenentodon cancila। মাছটিকে ইংরেজিতে Freshwater garfish বলে। এটি Belonidae পরিবার (family) এর অন্তর্গত। এটি বাংলাদেশের স্থানীয় (Native) মাছ।   বাসস্থান  এটি মিঠা পানির মাছ। সাধারণত নদী, খাল এবং বিলে পাওয়া যায়। তবে পুকুরে চাষ করা যায় না।   চাষ পদ্ধতি  কাকিলা মাছ এর চাষ পদ্ধতি তেমন একটা জানা যায় না।   বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।   রন্ধনপ্রণালী  সাধারণত আলু এবং অন্যান্য সব্জির সাথে ঝোল করে খাওয়া হয়।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা   তথ্যসূত্র    বহিঃসংযোগ   বিষয়শ্রেণী:বাংলাদেশের মাছ বিষয়শ্রেণী:১৮২২-এ বর্ণিত মাছ